Tahu basanga

**[[Tahu]] Basanga** ialah makanan atawa kudapan nang babahan tatambaian tahu nang disanga sampai batikstur ranyah di luar, tagal danul dalam tatap lambut. Salain gasan kudapan, kawa jua sawagai lauk gasan makan.

Tahu basanga kawa disurungi lawan atawa kadada isinya. Jaka parian lawan isian, tadapat babarapa pilihan, yaitu sayuran, bihun, atawa daging. Jaka parian kadada isian, danul dalamnya kada tatap baisi tahu nang lambut, atawa barupa kulit luarnya haja, nang dikanal lawan tahu umpung.

Tahu basanga banyak ditamui di Indunisia, Malaysia, wan Singapura. Di Indunisia saurang, tadapat barbagai parian tahu basanga, kawa dimakan langsung atawa jua jadi bahan dalam barbagai hidangan. Babarapa di antaranya ialah tahu kicap, tahu tek, tahu gejrot, tahu orek.

Manfaat kasihatan gasan makan tahu basanga ngini banyak jaka sasuai kadar kaluri nang dimakan.

## Paulahan Tahu Basanga nang Baisi

Panambaian, tahu diputung kutak, sagitiga, atawa sasuai salira, lalu tahu dicalupakan ka dalam larutan banyu uyah nang ditambahi bawang putih nang hudah dihalusakan sampai marasap. Imbahnya, tahu disanga di dalam minyak panas lawan api baukuran sadang, sampai tahu baubah warna jadi kuning atawa kacuklatan. Imbah ngitu, tahu ditirisakan wan disurungi dalam kaadaan masih panas. Tahu basanga rancak disurungi lawan lombok parawit (karancakannya bawarna hijau anum), patis, sambal, wan kicap.

## Pariasi Tahu Basanga di Indunisia

### Tahu Isian

#### Tahu Isi
Tahu isi baisi babarapa pariasi, di antaranya baisi lawan sayur, rancaknya ada kacambah, wortel, atawa jua ditambahi lawan hintalu puyuh nang hudah dijarang; daging nang digiling atawa dicincang; jua nang diisi lawan bihun nang hudah disanga lawan bumbu atawa sayuran. Tahi isi dilapisi lawan adunan galapung wan disanga sampai warna kaamasan wan ranyah. Tahu isi banyak dijual padagang wan karancakannya dimakan lawan lombok parawit. Di dairah Muria Raya, rancaknya tahu isi jua dimakan lawan patis.

Di wilayah Ngapak, nang bujurnya di Banjarnagara, tahu isi dikanal lawan ngaran tahu brontak. Jaka di wilayah Priangan, tahu isi dinakan lawan ngaran gehu (matan ***togé jeung tahu***).

#### Tahu [[Bakso]]
Pariasi ngini baasal matan Jawa Tengah, nang bujurnya di Kabupatin Semarang. Sabalum dimasukakan daging, tahu bakso disanga dahulu, lalu danul dalam tahu nang masih lambut dikaluarakan. Imbahnya adunan bakso dimasukakan ka dalam tahu, lalu disumap. Lalu, tahu ngitu kawa disanga pulang kaya tahu isi, atawa jua langsung dimakan haja.

### Tanpa Isian

#### Tahu [[Sumedang]]
Pariasi kadada isian ngini baasal matan Kuta Sumedang, Parupinsi Jawa Barat. Tahu ngini baisi tikstur nang lambut wan danul dalamnya bapuri banar karana kadar banyu dalam tahu sumedang cukup tinggi. Tahu ngini baisi rasa nang nyaman, sampai tahu pariasi jadi camilan nang dikatujui masarakat di barbagai wilayah di Indunisia. Matan tahu sumedang nang unik, yaitu tahu ngitu rancak disurungi dalam karanjang rutan.

#### Tahu [[Bulat]]
Disambat jua tahu bal atawa bal tahu. Tahu bulat marupakan parian tahu disanga kadada isian nang mula'i papulir wayah 2015. Salain bantuknya nang unik, kapapulirannya jua didukung ulih cara panjualannya nang has. Tahu bulat dijualakan mamakai mubil bak tabuka, langkap lawan pangaras suara nang basalugan has "Tahu bulat, disanga ..." lawan irama nang manyarupai lagu, sampai manarik parhatian panukar.

Pariasi ngini baasal matan Priangan Timur, salah sabutingnya Tasikmalaya. Tahu ngini ialah produk ulahan matan tahu rancak, tapi dicitak lawan bantuk bulat, lalu hanyar disanga.

#### Tahu Walik
Tahu walik baasal matan basa Jawa "Tahu dibalik". Tahu walik karancakan barupa kulit tahu nang disanga lawan adunan galapung nang disanga sampai ranyah haja.

### Sawagai Bahan Masakan

#### Tahu Gejrot
Tahu ngini baasal matan Cirebon, taulah matan tahu basanga nang diputung halus, lalu disurungi lawan kuah nang taulah matan lombok, gula habang, bawang habang, wan asam Jawa nang baisi rasa padas-masam-manis nang nyaman.

## Jujuhutan